સરળ દેખાતી કથામાં સૌથી સંવેદનશીલ વાત એ છે કે એક ઇન્સાન જો નાત–જાતના ભેદભાવ ભુલી જઈ શકે તો એ સાચા અર્થમાં માનવ સાબિત થઈ શકે. શાહિદાને તેના માતા–પિતા સુધી પહોંચાડવામાં ભારતીય પવનને પાકિસ્તાની ચાંદનો જે સાથ મળે છે તે ઘટના જ સહ્રદયી પ્રેક્ષકોને સ્પર્શી જાય તેવી છે. શાહિદા બોલી શકતી નથી માટે તેની ઓળખ પામવી અઘરી છે પરંતુ. કબિર ખાને એક પછી એક એવા સંજોગો ઉભા કર્યા છે જેનાથી પવનને શાહિદા વિશે કોઇક કડી મળતી રહે છે. અને આ કડી પકડીને પવન સઈદાને એની માતા પાસે પાકિસ્તાન સુધી પહોંચાડવાની તનતોડ– મનતોડ જહેમત આદરે છે. આ પ્રયાસ અને પ્રવાસમાં એવા કેટલાય અનુભવ એવા થાય છે જે પવન જ નહીં પ્રેક્ષકોના દિલને પણ ઝંઝોડી મુકે છે.